Мы махуэхэм
Жэпуэгъуэм и 26, щэбэт
ТхылъымпIэр зэгъэзэхуэным и урысейпсо махуэщ
Гимнастикэм и урысейпсо махуэщ
Австрие Республикэм щагъэлъапIэ дунейм къыщыхъу сыт хуэдэ зэныкъуэкъуми а къэралыр зым и лъэныкъуи щымыхъуным теухуа унафэ я парламентым къыщищта махуэр
1824 гъэм Москва Театр ЦIыкIур къыщызэIуахащ.
1861 гъэм Германием щыщ Рейс Филипп телефоныр къигупсысащ.
1863 гъэм Лондон дунейм щыяпэу къыщызэрагъэпэщащ Инджылызым и футбол командэхэм я зэгухьэныгъэр. Абы хыхьат къалащхьэм и футбол клуб пщыкIуз.
1941 гъэм Хэку зауэшхуэм хэкIуэдащ сабий тхакIуэ, «Комсомольская правда» газетым и корреспондент Гайдар Аркадий.
1942 гъэм советыдзэхэр икIуэту Налшык къалэм дэкIын хуей хъуащ.
1955 гъэм Ипщэ Вьетнамым и щIыналъэм къыщызэрагъэпэщащ Сайгон зи къалащхьэ Вьетнам Республикэр.
1956 гъэм Атом къарумкIэ дунейпсо агентствэр (МАГАТЭ) къызэрагъэпэщащ.
1976 гъэм СССР-м и шхапIэхэм бдзэжьейхэкIхэм фIэкIа щамыпщэфI махуэ щагъэуват. Апхуэдэ махуэу хахат махуэкур.
1978 гъэм Узыншагъэр хъумэнымкIэ дунейпсо зэгухьэныгъэм фэрэкIым и вирусыр зэрагъэкIуэдам теухуа хъыбар зэбгригъэхащ.
1991 гъэм Тыркумэн ССР-м референдум щекIуэкIащ а республикэр СССР-м хэкIын-хэмыкIыным теухуауэ. Абы щыпсэухэм я процент 94-м щIигъур арэзы хъуауэ щытащ къэралыгъуэ щхьэхуэ хъуну.
1994 гъэм Иорданием и пащтыхь Хъусен бен-ТIалалрэ Израилым и премьер-министр Рабин Ицхакрэ Iэ традзащ мамырыгъэ зэгурыIуэныгъэм.
Совет дзэзешэ, инженер дзэхэм я генерал-лейтенант, Совет Союзым и ЛIыхъужь Карбышев Дмитрий къызэралъхурэ илъэси 139-рэ ирокъу.
Франджы политик, а къэралым и президенту 1981 — 1995 гъэхэм щыта Миттеран Франсуа къызэралъхурэ илъэси 103-рэ ирокъу.
«Красный Кавказ» колхозым и унафэщIу илъэс куэдкIэ щыта, Социалист Лэжьыгъэм и ЛIыхъужь Тхьэкъуахъуэ Башир къызэралъхурэ илъэс 93-рэ ирокъу.
Журналист, «Адыгэ псалъэ» газетым илъэс куэдкIэ щылэжьа, КъБР-м щэнхабзэмкIэ щIыхь зиIэ и лэжьакIуэ Джэлэс Таужид къызэралъхурэ илъэс 90 ирокъу.
Филологие щIэныгъэхэм я доктор, профессор, Мэлбахъуэ Тимборэ и цIэр зезыхьэ Лъэпкъ библиотекэм и унафэщI Емуз Анатолэ и ныбжьыр илъэс 82-рэ ирокъу.
Биологие щIэныгъэхэм я доктор, КъБКъУ-м и профессор Куэтэншы Хьэсэн и ныбжьыр илъэс 70-рэ ирокъу.
США-м щыщ политик, 2016 гъэм къэралым и президент къулыкъум щIэбэна Клинтон Хиллари и ныбжьыр илъэс 72-рэ ирокъу.
Къэрал къулыкъущIэ, УФ-м и Къэрал Думэм и УнафэщIу щыта Нарышкин Сергей и ныбжьыр илъэс 65-рэ ирокъу.
Филологие щIэныгъэхэм я доктор Дзыгъуанэ Ритэ къыщалъхуа махуэщ.
Урысей футболист, УФ-м спортымкIэ щIыхь зиIэ и мастер Сычёв Дмитрий и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 17, жэщым градуси 7 – 8 щыхъунущ.
Жэпуэгъуэм и 27, тхьэмахуэ
Аудиовизуальнэ щIэиныр хъумэным и дунейпсо махуэщ
Автомобилистым и махуэщ. Ар щагъэлъапIэ СССР-м хыхьэу щыта къэрал зыбжанэм.
Щыкъу анэм и дунейпсо махуэщ
Тыркумэн Республикэм и щхьэхуитыныгъэм и махуэщ. 1924 гъэм Тыркумэн ССР-р къызэрагъэпэщащ. 1991 гъэм республикэм и Совет Нэхъыщхьэм я къэралым и щхьэхуитыныгъэм теухуа унафэ къищтащ. Абы ипкъ иткIэ Тыркумэн ССР-м зэреджэр Туркменистану зэрахъуэкIащ.
Алжирым жыг хэсэным и махуэм пыщIа Iуэхухэр щокIуэкI
1829 гъэм США-м щызэпкъралъхьащ сабий къызэрырашэкI гу цIыкIур.
1867 гъэм Толстой Лев «Зауэмрэ мамырыгъэмрэ» романыр тхын иухащ.
1895 гъэм Транссыбыр гъущI гъуэгум и япэ Iыхьэр ухуэн яухащ.
1904 гъэм Нью-Йорк метрор лажьэу яутIыпщащ.
1927 гъэм Москва къыщызэIуахащ ЛэжьакIуэ щIалэгъуалэм я театр нэхъыщхьэр — ТРАМ жыхуаIэу щытар. Иджыпсту ар «Ленком театрырщ.
1940 гъэм Налшык къыщызэIуахащ Къэбэрдей, Балъкъэр къэрал драмэ театрхэр.
1982 гъэм Китайм дуней псом хэIущIыIу щащIащ я къэралым щыпсэухэм я бжыгъэр цIыху 1 мелардым зэрыщхьэдэхар.
1984 гъэм Байкал-Амур гъущI гъуэгур и кIыхьагъкIэ къагъэсэбэпу щIадзащ, мафIэгухэр пIалъэ убзыхуам тету щызекIуэу.
Италием щыщ композитор Паганини Никколэ къызэралъхурэ илъэс 237-рэ ирокъу.
Урыс биолог, селекционер цIэрыIуэ, академик Мичурин Иван къызэралъхурэ илъэси 164-рэ ирокъу.
США-м и 26-нэ президент, Нобель и саугъэтыр зрата Рузвельт Теодор къызэралъхурэ илъэси 161-рэ ирокъу.
Совет микробиолог, антибиотикхэр къэзыгупсыса, СССР-м медицинэ щIэныгъэхэмкIэ и академием и академик Ермольевэ Зинаидэ къызэралъхурэ илъэси 121-рэ ирокъу.
Совет актёр цIэрыIуэ, режиссёр, СССР-м и цIыхубэ артист Жаров Михаил къызэралъхурэ илъэси 120-рэ ирокъу.
УэрэджыIакIуэ цIэрыIуэ, РСФСР-м щIыхь зиIэ и артисткэ Руслановэ Лидие къызэралъхурэ илъэси 119-рэ ирокъу.
ТхакIуэ, журналист Къамбий Джэфар къызэралъхурэ илъэс 77-рэ ирокъу.
Актёр цIэрыIуэ, уэрэджыIакIуэ, Урысей Федерацэм и цIыхубэ артист, УФ-м и Къэрал саугъэтыр зрата Караченцов Николай къызэралъхурэ илъэс 75-рэ ирокъу.
Урысей музыкант, саксофонист цIэрыIуэ, УФ-м и цIыхубэ артист Бутман Игорь и ныбжьыр илъэс 58-рэ ирокъу.
Сингапурым къыщалъхуа, Инджылызым щыпсэу композитор, скрипкэм Iэзэ дыдэу еуэ Мэй Ванессэ и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 18, жэщым градуси 7 — 9 щыхъунущ.
Жэпуэгъуэм и 28, блыщхьэ
Сабий библиотекэхэм я дунейпсо махуэщ
Анимацэм и дунейпсо махуэщ
УФ-м и Дзэ-Хьэуа къарухэм я дзэ авиацэм и махуэщ
Урысей Федерацэм щагъэлъапIэ анэшхуэхэмрэ адэшхуэхэмрэ я махуэр
Украинэр фашист зэрыпхъуакIуэхэм къыщыIэщIагъэкIыжа махуэщ. Нэмыцэдзэхэм хьэкIэкхъуэкIагъэ куэд щызэрахьа Украинэм и щIыналъэр Дзэ Плъыжьым 1944 гъэм хуит къищIыжащ.
Чехие къэралыгъуэм и лъэпкъ махуэшхуэщ — щхьэхуит щыхъуар егъэлъапIэ. 1918 гъэм ар Австро-Венгрием къыхэкIащ икIи Чехословакие Республикэ къэунэхуащ.
1571 гъэм, и етIуанэ щхьэгъусэ Марие (Идар Темрыкъуэ ипхъу Гуащэнэ) дунейм ехыжу илъэситI дэкIа нэужь, Урысейм и пащтыхь Иван IV Грознэм Собакинэ Марфэ нэчыхь хуригъэтхащ.
1707 гъэм Японием щIыр хуабжь дыдэу зэрыщыхъеям хэкIуэдат цIыху минитхум нэблагъэ.
1804 гъэм Москва къыщызэрагъэпэщащ къалэм бжьамийкIэ псы езышэлIа япэ IуэхущIапIэр.
1886 гъэм Нью-Йорк къыщызэIуахащ Хуитыныгъэм и Статуер. Ар ищIащ скульптор Бартольди Фредерик.
2011 гъэм, илъэсихкIэ зэрагъэпэщыжа нэужь, къызэIуахыжащ Театр Иныр.
Къэбэрдей литературэм и лъабжьэр зыгъэтIылъа икIи и классик ЩоджэнцIыкIу Алий къызэралъхурэ илъэси 119-рэ ирокъу.
Режиссёр, УФ-мрэ Украинэмрэ я цIыхубэ артист Виктюк Роман и ныбжьыр илъэс 83-рэ ирокъу.
Урысей футбол тренер, УФ-м щIыхь зиIэ и гъэсакIуэ, 1988 гъэм Сеул щекIуэкIа Олимп Джэгухэм я чемпион Гаджиев Гаджи и ныбжьыр илъэс 74-рэ ирокъу.
Юридическэ щIэныгъэхэм я доктор, ЩIДАА-м и академик Мысрокъуэ Замир и ныбжьыр илъэс 66-рэ ирокъу.
США-м щыщ хьэрычэтыщIэ, Microsoft корпорацэм и къызэгъэпэщакIуэ, дунейм щынэхъ къулей дыдэхэм ящыщ Гейтс Билл и ныбжьыр илъэс 64-рэ ирокъу.
Журналист, Урысейпсо къэрал телерадиокомпанием (ВГТРК) и унафэщI Добродеев Олег и ныбжьыр илъэс 59-рэ ирокъу.
Америкэ киноактрисэ цIэрыIуэ, «Оскар» саугъэтыр плIэнейрэ зыхуагъэфэща, нэгъуэщI саугъэт куэдми я лауреат Робертс Джулие и ныбжьыр илъэс 52-рэ ирокъу.
ЩIэныгъэ куу зыбгъэдэлъхэм я «Что? Где? Когда?» клубым хэт, «Хрусталым къыхэщIыкIа жьынду» саугъэтыр плIэнейрэ зыхуагъэфэща Двинятин Фёдор и ныбжьыр илъэс 51-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 19 — 20, жэщым градуси 7 — 8 щыхъунущ.
